མཚན་ཉིད་མེད་པ་དང༌། །མངོན་པ་ས་ལམ་གཟུངས་དང་ཏིང་འཛིན་རབ་ཏུ་རྒྱས་པའི་དབྱེ་
བ་སྟོན། །༢༢ འཛམ་གླིང་རྡོར་གདན་ལྷ་ཀླུའི་གནས་སོགས་བསམ་ཡས་རྡུལ་སྙེད་འཁོར་
ཚོགས་ལ། །ཤེས་རབ་བསླབ་པ་གཙོར་སྟོན་མངོན་པའི་འདུལ་བ་ཐབས་སླས་ཉོན་མོངས་
སྤངས། །མངོན་པའི་མདོ་སྡེ་དེ་ཁོ་ན་ཉིད་འཇུག་ཚུལ་རྒྱ་མཚོ་ལྟ་བུ་དང༌། །མངོན་པའི་
མངོན་པ་ཕུང་ཁམས་སྐྱེ་མཆེད་སྙིང་པོའི་ཁམས་ཀྱི་རབ་དབྱེ་བཅས། །༢༣ རྒྱུ་འབྲས་ད
བྱེར་མེད་སྡེ་སྣོད་ལ་སོགས་འབྱམས་ཀླས་ཞིང་དུ་སྟོན་མཛད་པ། །གདུལ་བྱའི་བློ་བཞིན་
རིམ་དང་གཅིག་ཆར་འགྲོ་བ་སོ་སོའི་སྐད་ཀྱིས་སུ། །ཡན་ལག་དྲུག་ཅུའི་གསུངས་ཀྱིས་
སྟོན་ཡང་དོན་ལ་སྒྲ་ཚིག་རང་མཚན་མེད། །གསུང་གཅིག་ལའང་མོས་བློའི་རྗེས་འགྲོ་གཞན་
གྱི་རྣམ་རིག་ལས་བྱུང་བ། །༢༤ གང་གི་མཚན་མོར་བྱང་ཆུབ་བརྙེས་ནས་ཚིག་གཅིག་གསུངས་
པ་མེད་ཅེས་སྩལ། །རྟོག་མེད་འཁྲུལ་བྲལ་རྡོ་རྗེའི་གསུངས་ནི་ཚུལ་མཐོང་བློ་ཡིས་བསམ་
ཡུལ་མིན། །ཞིང་མང་རྒྱལ་བ་གདན་འཛོམས་པ་དང་ཟབ་རྒྱས་ཆོས་ཀྱི་བསྒྲོ་བ་མཛད། །
བསོད་ནམས་ཡེ་ཤེས་གཟུངས་ཏིང་བློ་གྲོས་ཕ་མཐའ་ཡས་པའི་རྒྱལ་སྲས་ཚོགས། །༢༥
མཐའ་ཡས་སྤོབས་པས་རབ་འབྱམས་ཆོས་སྟོན་རྫུ་འཕྲུལ་རོལ་མོ་འབྱམས་ཀླས་པའི།
ངོ་མཚར་རྒྱ་མཚོ་ཞིང་འདིར་བྱུང་ཚུལ་ཐོས་དང་དྲན་རྙེད་སྐལ་བ་སྦོམ། །གང་ཞིག་རི་མཚོ་
ཉིན་མོར་བྱེད་དང་རྡུལ་ཕྲན་རྨིག་རྗེས་མེ་ཁྱེར་དག །ཡོན་ཏན་ཁྱད་པར་སྟོན་པའི་ཕྱིར་དུང་
གདུལ་དཀའ་ཡང་དག་ལམ་འགོད་ཕྱིར། །༢༦ མཉན་དུ་ཡོད་པར་འགྲན་བཅས་འགྲན་
།
18

བསྟོད་ཚོགས་དང་གསོལ་འདེབས་སྐོར།
།༢༨
མེད་ཆོ་འཕྲུལ་ནམ་མཁའི་མུ་ཁྱུད་གཟིས། །སྟོན་དྲུག་སྣང་མིན་རྨིང་མེད་བསལ་ ་ནས་སྟོང་
ཕྲག་དྲུག་ཅུའི་འཁོར་རྣམས་དང་། །ལྷ་དང་མི་སོགས་བསྐལ་བཟང་བགྲང་ཡས་ཞི་བསིལ་
ཐར་པའི་གནས་ལ་བཀོད། །རྩ་གསུམ་ཚལ་ནས་འོག་མིན་བར་བྱོན་ཡུམ་སོགས་ལྷ་མང་
ཆོས་ཀྱིས་སྨིན། །༢༧ རྣམ་བཞིའི་འཁོར་གྱིས་གསོལ་བ་བཏབ་བཞིན་ཤེལ་གསེར་བཻཌཱུར་
ཐེམ་སྐས་ལས། །འཆི་མེད་བྱེ་བས་བསྙེན་བཀུར་སྟོབས་བཞིན་ཀ་ཤིའི་གྲོང་གི་གཞིར་
བབས་ནས། །ས་མཆོག་ངད་ཀྱིས་དྲི་ང་བསལ་ནས་ལྷ་མི་ལྷན་གཅིག་འདུས་པ་ལ། །
ཐེག་གསུམ་བདུད་རྩིའི་སིམ་པ་རྩལ་དང་གར་མཁན་ལག་ལྡན་སོགས་དོན་མཛད།
བཟང་ལྡན་ལྔ་ལེན་མ་སྐྱེས་དགྲ་སོགས་ཐུགས་རྗེ་བཏུལ་ཞིང་ངྐའི་གླིང་། །ཨོ་ཌི་ཡ་ན་དཔལ་
ལྡན་འབྲས་སྤུང་མ་ལ་ཡ་དང་སིངྒ་ལ་སོགས་པར། །སྐད་ཅིག་ཆ་ཤས་རེ་རེ་ཡང་ནི་བསྐལ་
པ་རྒྱ་མཚོར་ཆོས་སྒོ་སྟོན། །ཤེས་བྱའི་ཁོང་ན་མཚུངས་ཟླས་སྤང་བ་སྲིད་ཞི་ཡོངས་ཀྱི་མཆོད་
སྡོང་ཆེ། །༢༩ ཁྱེད་སྐུ་མཚན་བཟང་མེ་ཏོག་རབ་རྒྱས་དཔེ་བྱད་བཟང་པོའི་འབྲས་བུ་
མཛེས། །འོད་ཀྱི་རང་བཞིན་འོད་སྟོང་གཟི་འབར་སྣང་ལ་རང་བཞིན་མེད་པའི་སྐུ། །ཤར་
ཕྱོགས་ཞིང་ན་བདེ་གཤེགས་ཤུགས་འཆང་དག་པའི་སྤྱན་སོགས་བཞི་བཅུའི་མཚོན། །སྐྲ་
ཙམ་ཁྱོན་ལ་དུས་གསུམ་ཚད་སྙེད་སངས་རྒྱས་སྒྱུ་འཕྲུལ་རོལ་མོ་ངོམ། །༣༠ རིག་ཅན་
གསུམ་གྱི་གདུལ་བྱ་རྒྱ་མཚོ་བྱང་ཆུབ་ཆེན་པོར་ལུང་བསྟན་སྩལ། །ཁྱོད་ཀྱི་རྗེས་འཇུག་དམན་
པར་གྱུར་ཀྱང་བསྐལ་བཟང་འདི་ལ་ངེས་པར་བསྒྲལ། །ཞིང་གཞན་བསྐལ་མང་ལེགས་
པར་སྤྱོད་ལས་ཞིང་འདིར་སྐད་ཅིག་བརྩོན་པ་མཆོག །ཡིད་བཞིན་ནོར་དང་དཔག་བསམ་
ཤིང་བཞིན་འགྲོ་སྒྲོལ་ཕྲིན་ལས་རྟག་པར་གནས། །༣༡ སྤྲོས་ཀུན་དབྱིངས་སུ་ཉེ་བར་ཞི་
ཡང་ཤེས་དང་ཤེས་བྱ་ཇི་སྙེད་མཁྱེན། །སྟོབས་བཅུ་མི་འཇིགས་མ་འདྲེས་ལ་སོགས་བྲལ་
དང་རྣམ་པར་སྨིན་པ་ཡི། །ཡོན་ཏན་བསམ་ཡས་སོ་སོ་རང་རིག་ཟག་མེད་ཆོས་ཁམས་ཡོངས་
ཀྱི་མཛོད། །མཚན་གྱི་དབྱངས་སྙན་རྣ་བར་སོན་ཀུན་བྱང་ཆུབ་མཆོག་ལས་ཕྱིར་ཕྱོགས་
19

གངས་ཅན་རིག་བཅུད་ལས།
རག་མགོ་སྤྲུལ་སྐུའི་གསུང་འབུམ། ༼ཨེ༽
མིན། །༣༢ ཆོས་ཀྱི་དབང་ཕྱུག་འཕོ་བའི་བདུད་བཅོམ་སྲིད་པ་ཇི་སྲིད་རྟག་པར་གནས། །
ཆོས་ཀྱི་དབྱིངས་སུ་དགྱེས་པའི་ཟོལ་གྱི་སྒྱུ་མ་དེས་ཀྱང་འགྲོ་མང་བསྒྲལ། །ཆོས་སྐུའི་རང་
རྩལ་ལྔ་ལྡན་སྤྲིན་བཀོད་འགྲོ་ཁམས་རྒྱ་མཚོར་གང་འདུལ་གཟུགས། །ཆོས་རྗེ་རབ་བྱུང་
ཁྱིམ་བདག་ལྷ་དང་དྲང་སྲོང་ཞི་ཁྲོའི་དཀྱིལ་འཁོར་པ། །༣༣ ཐེག་མཆོག་སྟོན་པའི་དགེ་
བའི་བཤེས་སོགས་ཕན་བདེའི་བྱེད་པོ་ཇི་སྙེད་པ། །རྒྱལ་བ་ཁྱོད་གཅིག་རྣམ་རོལ་ལས་
གཞན་རྡུལ་ཙམ་ཡོད་མིན་རྩོད་དུས་ཀྱི། །ཞིང་དང་དུས་འདིར་མཆོག་གསུམ་སྣང་བ་ཇི་
སྙེད་ཁྱོད་གཅིག་ཕྲིན་ལས་ཏེ། །སྐྱེ་རྒུའི་ཉེར་འཚོ་དཔག་བསམ་ལྗོན་བཟང་ཐུགས་རྗེ་སྒྱུ་
འཕྲུལ་ཕ་མཐའ་ཡས། །༣༤ སངས་རྒྱས་ཡོན་ཏན་ནམ་མཁའི་རྗེས་འགྲོ་བསམ་བརྗོད་
ལས་འདས་ཕྱིར། །སྐྱེ་བོ་ཀུན་ཀྱང་བརྟན་པའི་འཁོར་ལོའི་བློ་གྲོས་ཐོབ་ནས་སུ། །བསྐལ་
པ་རྡུལ་སྙེད་དོན་དེ་ཁོ་ན་སྨྲ་བའི་དཀའ་ཐུབ་ལ། །གཅིག་ཏུ་གཞོལ་ཀྱང་ཆ་ཤས་ཙམ་ཡང་
གཞལ་བའི་གནས་སྙེད་དམ། །༣༥ འོན་ཏེ་མི་ཕྱེད་གུས་པའི་པད་དཀར་འདབ་སྟོང་ཁོང་
ནས་རྒོད་པའི་རླབས། །པད་མའི་ཚལ་ལས་ཕྲེང་རྒྱུད་མཁན་དང་ཆུ་གཏེར་མཇིང་ལས་སྐྲ་
རྩེས་བཞིན། །ཕྱོགས་རེ་ཙམ་མིན་བསྟན་པ་རྒྱ་མཚོའི་ཚུལ་ལས་ངོ་མཚར་ཆ་ཤས་ལ། །
སྐད་ཅིག་ཙམ་ཡང་དད་པ་སྐྱེས་དེ་བསོད་ནམས་མཐའ་ཡས་ཕྱིར་ནའོ། །༣༦ རྒྱལ་བའི་
རྗེས་སློབ་དམན་པ་བདག་ཅག་ངེས་འབྱུང་བྱང་སེམས་འབྱོར་པས་དབུལ། །རྨོངས་པས་
བླང་དོར་ངོ་མ་འཚལ་ཞིང་འདོད་པས་རྒྱུ་འབྲས་འཆོལ་ཉོག་སྤྱད། ཁྲོ་བས་བྱང་ཆུབ་མྱུ་གུ་
བསྲེགས་ཤིང་བདག་བསྟོད་གཞན་དག་ཁྱད་དུ་བསད། །གནས་ལུགས་དོན་ལ་བརྟན་པ་
མ་ཐོབ་མི་ཟད་ལས་ཉོན་དཔུང་གི་གཙེས། །༣༧ མགོན་ཁྱོད་རྩེ་གཅིག་གདུང་བས་འབོད་
དོ་ཉེས་པ་སོལ་ལ་རྒྱུད་བྱིན་རློབས། །དེང་སང་སྙིང་མའི་སྐྱེ་བོ་ཕལ་ཆེར་ཡིད་སྲུབ་ཕྲུ་མའི་
དབང་བྱས་པས། །རྐང་གཉིས་ལུས་གྱུར་བསྟན་དང་མཇལ་ཡང་ཆོས་བློ་བྲལ་བས་སྐལ་
ངན་བྱས། །སངས་རྒྱས་མཚན་ཐོས་ལེགས་བྱས་མཐུས་མོད་སངས་རྒྱས་མི་མཉེས་ལས་
20

བསྟོད་ཚོགས་དང་གསོལ་འདེབས་སྐོར།
།དམ་པའི་
འདི་ཅི། །༣༨ ཉི་བུའི་ཕོ་ཉས་སྒོ་གཏན་མནན་བཞིན་འཆི་བ་མེད་སྙམ་ལས་ལ་ཞུགས། །
ཟན་ཆང་ཙམ་ཕྱིར་མགོ་བོ་གཅོད་བཟོད་ཞེ་སྡང་གཏུམ་པོའི་ཞུགས་ཀྱིས་ཟིན།
ཆོས་ལ་ཡི་ག་ལྡོག་ཅིང་ཀུན་རྨོངས་མུན་པའི་ཁུང་བུར་ཉལ། །རྒྱུ་ལྔའི་འགྲོ་མང་མི་བཟོད་
སྡུག་བསྔལ་རྒྱུན་རིང་ཤུགས་དྲག་འཁོར་མོར་སྤྱོད། །༣༩ བསྟན་སྒོར་ཞུགས་རློམ་འགའ་
དང་འགའ་ཡང་ཆོས་མིན་ཆགས་སྡང་བྱ་བས་གཡེང༌། །དམ་ཆོས་འདུལ་བར་ཞེན་པ་ལྡོག་
ཅིང་རབ་བྱུང་རྟགས་ལ་གུས་པ་བྲལ། །དགེ་ཆོས་སྤངས་པའི་ཁྲིམས་འཆལ་ཚོགས་འགས་
ངན་སྤྱོད་བྱེད་ཅིང་དད་རྫས་སྤྱོད། །མི་ཟད་རྣམ་སྨིན་མཚོན་ཆའི་འཁྲུལ་འཁོར་ཚམ་ཚོམ་
མེད་པར་བདག་གིར་ལེན། །༤༠ མཐའ་བྲལ་ལམ་བཟང་སྣང་འོད་ཆེས་ཕྲ་སྣ་ཚོགས་ལྟ་
ངན་མུན་ཆེན་འཁྲིགས། །བསྟན་འཛིན་མཆོག་རྣམས་ཉེར་འཚེ་སྡང་ཞིང་སེང་གེའི་གསོབ་
ལ་འབུ་ཡིས་བཞིན། །ལྟ་སྤྱོད་ལོག་པས་ནང་ནས་འཇིགས་ཅིང་མཐའ་དམག་དཔུང་གིས་
ཕྱི་ནས་བཅོམ། །བསྟན་སྒོར་ཞུགས་འགའ་བསྟན་པ་འཇིག་དང་སེམས་ཅན་མནར་ལ་
དཔུང་ཤུགས་བཙན། །༤༡ ལུང་རྟོགས་བཤད་དང་སྒྲུབ་པའི་སྡེ་རྣམས་སྟོན་གཞུག་ཆུ་
བཞིན་ཇེ་ཕྲ་སོང༌། །སྙིགས་མའི་སེམས་ཅན་ལས་ངན་རྒྱུ་འབྲས་ནད་མཚོན་མུ་གེའི་གདུང་
བས་གཟིར། །ཤིན་ཏུ་ཉམ་ངའི་སྐལ་ངན་འདི་འདྲར་རྒྱལ་བ་གཞན་གྱིས་སྤང་ན་ཡང་། །
གདུལ་དཀའི་འགྲོ་བ་འདུལ་བའི་སྙིང་སྟོབས་དཔའ་ཆེན་ཚོགས་དབུས་པད་དཀར་ལྟར། །༤༢
བསྔགས་པའི་རྔ་ཆེན་རབ་ཏུ་བསྒྲོགས་ཤིང་དུས་རིང་གྲངས་མེད་གསུམ་སོགས་ནས།
།
ཚོགས་གཉིས་དཔུང་གི་ཚོགས་ཆེན་སྒྲུབ་དང་བྱམས་པ་ཆེན་པོའི་གོ་ཆ་བགོས།
།ཤེས་
རབ་ཆེན་པོའི་མཚོན་ཆེན་བཟུང་ནས་སྟོབས་བཅུའི་སྟོབས་ཀྱི་དཔུང་བཙན་དེས།
།འགྲོ་
འདིའི་རྒྱུད་ལ་དད་དང་ངེས་འབྱུང་བྱང་ཆུབ་སེམས་མཆོག་ངང་གིས་འཁྲུངས། །༤༣ འཁྲུལ་
སྣང་སྡུག་བསྔལ་མུན་པ་སོལ་ལ་ཡང་དག་ཡེ་ཤེས་སྣང་བ་སྦོར། །མཁའ་མཉམ་འགྲོ་འདིའི་
ཉེར་འཚེ་ཀུན་ཞི་སྣོད་བཅུད་དགེ་ལེགས་དཔལ་གྱིས་འབྱོར། །དགེ་བཅུའི་དཔལ་འབྱོར་
21

གངས་ཅན་རིག་བཅུད་ལས། རག་མགོ་སྤྲུལ་སྐུའི་གསུང་འབུམ། ༼ཨེ༽
ནམ་མཁའི་ཁོང་ཁྱབ་བསླབ་གསུམ་པད་དཀར་རྒྱས་པའི་ཚལ། །ཐེག་མཆོག་སྙིང་པོའི་ཨུ་
དུམ་ཝ་རས་ས་གསུམ་མཛེས་པར་རྒྱན་མཛད་གསོལ། །༤༤ ཐུབ་མཆོག་ཆོས་མཛོད་
སྐྱོང་བར་ཞལ་བཞེས་སེང་གེའི་སྒྲ་ཆེན་སྒྲོགས་མཛད་པའི། །དཔའ་ཆེན་ཚོགས་རྣམས་
ཐུགས་དམ་མ་བསྙེལ་བསྟན་དང་འགྲོ་ལ་ཉེར་དགོངས་ཏེ། །རྒྱལ་དང་རྒྱལ་སྲས་རྣམ་པར་
འཕྲུལ་པ་མཁྱེན་བརྩེ་ནུས་པའི་སྟོབས་དཔུང་ཅན། །དཔག་མེད་སྣང་བས་ལུང་རྟོགས་བསྟན་
པ་འཇིག་རྟེན་ཀུན་ཏུ་རྒྱས་མཛད་གསོལ། །༤༥ བདག་ཀྱང་དེངས་ནས་ལས་དབང་སེམས་
དམྱལ་ཡི་དྭགས་བྱོལ་སོང་ལུས་ངན་སྤང༌། །མི་ཁོམ་གནས་སོགས་ལོག་པའི་ལམ་དུ་ནམ་
ཡང་གོལ་བར་མི་འགྱུར་ཞིང༌། །བྱང་ཆུབ་སེམས་མཆོག་རྣམ་ཀུན་མི་བརྗེད་དལ་བའི་
ལྗོན་བཟང་འབྱོར་པ་བཅུའི། །མེ་ཏོག་འབྲས་མང་རྣམ་པར་སྨིན་པས་རབ་ཏུ་མཛེས་པར་
འགྱུར་བྱིན་རློབས། །༤༦ འཕགས་ལམ་རབ་དགའ་མངོན་དུ་བྱས་པར་དེ་སྲིད་ཚངས་
སྤྱོད་རྟེན་བཟང་རྙེད། །མི་དགེའི་གྲོགས་དང་ནམ་ཡང་མི་མཛའ་དགེ་བའི་བཤེས་ཀྱིས་རྗེས་
སུ་བཟུང༌། །ཐུབ་མཆོག་ཆོས་ཚུལ་རིན་ཆེན་དབྱིག་ཀུན་བདག་བློའི་མཛོད་དུ་ཡོངས་བཟུང་
ནས། །འཁོར་བར་སྐྱོ་ཤས་ངེས་འབྱུང་ཤུགས་དྲག་དྲི་མེད་ཚུལ་ཁྲིམས་རྣམ་པར་དག །༤༧
བླ་མ་སངས་རྒྱས་མི་མཉེན་ལས་སྤང་མཆོག་ཏུ་དགྱེས་པའི་ལམ་ལ་ཞུགས། །བསླུ་མེད་
ལས་འབྲས་སྤང་བླང་གནས་ལ་ལུས་དང་སྲོག་ལྟར་གཅེས་པར་འཛིན། །དམ་པའི་ཆོས་
ལས་ཕྱིར་ཕྱོགས་བསམ་སྦྱོར་རྨི་ལམ་ཚུན་དུ་མི་འབྱུང་ཞིང༌། །ངན་གོམ་རྟོག་ངན་ཡིད་ལ་
འགྱུ་ན་འགྲུབ་པའི་སྐབས་བྲལ་དགེ་བློ་སྨིན། །༤༨ ཡིད་འོང་ཉམས་དགའ་དབེན་པའི་
གནས་སུ་སྙིང་པོའི་སྒྲུབ་ལ་གཅིག་ཏུ་གཞོལ། །དད་དང་མོས་གུས་རིན་ཆེན་ལྷུན་པོ་གཡོ་
མེད་བརྩོན་འགྲུས་གཞོན་པ་མྱུར། །སྤང་དང་རྟོགས་པའི་ཡོན་ཏན་མཛོད་རྒྱས་ཐེག་མཆོག་
བདུད་རྩིས་སྲོག་ཟུང་འཚོ། །རྒྱལ་སྲས་སྤྱོད་པ་རྒྱ་མཚོར་དབང་བསྒྱུར་གཟུང་དང་སྤོབས་
པའི་བློ་གྲོས་སྒོ། །༤༩ མཁའ་དང་ཉི་ཟླའི་རྗེས་འགྲོས་ཟབ་དང་རྒྱ་ཆེའི་གཙུག་ལག་བྱེ་
22

བསྟོད་ཚོགས་དང་གསོལ་འདེབས་སྐོར།
།བདེ་བླག་
།༥༠ སྐྱེ་བའི་
བ་ཡི། །རིན་ཆེན་མཛོད་ལ་རང་དབང་འབྱོར་ཞིང་ལྷག་བསམ་སྙིང་སྟོབས་གྲུ་བོ་ཆེས། །
རིས་མེད་འགྲོ་ཁམས་ཞིང་རྡུལ་ཇི་སྙེད་ཐར་མཆོག་རྒྱལ་བའི་གནས་དམ་པར།
འདྲེན་པའི་དེད་དཔོན་མཆོག་དེ་མགོན་པོ་ཁྱེད་ཀྱིས་བདག་བྱིན་རློབས།
ཕྲེང་བར་དཀའ་གནས་ཀུན་བཟོད་ཁྱོད་ཀྱི་དམ་ཆོས་སྤྱི་དང་ནི། །ཐེག་མཆོག་ཚུལ་ལུགས་
ཆོས་མཛོད་ཀུན་འཛིན་ཤཱཀྱའི་གཙོ་བོ་མཉེས་བྱས་ཏེ། །མགོན་ཁྱོད་ཡོན་ཏན་ཇི་ལྟ་དེ་ལྟར་
བདག་ལ་མྱུར་རྫོགས་ཕྱོགས་དུས་ཀྱི། །རྒྱལ་རྣམས་དགྱེས་པའི་མེ་ཏོག་འཐོར་བཟོད་འདྲེན་
པ་ཇི་བཞིན་བདག་འགྱུར་སྨོན། །༥༡ ཚེ་དང་ཡེ་ཤེས་མཐའ་ཡས་རྒྱལ་དེ་མངོན་སུམ་
མཐོང་ནས་ཆོས་ལ་ཆོས་མིག་རྡུལ་བྲལ་རྙེད། །རབ་འབྱམས་ཞིང་གི་རྒྱལ་རྣམས་དགྱེས་
པའི་ཕྲིན་ལས་མ་ལུས་བསྒྲུབ་བྱེད་ཅིང༌། །མགོན་པོ་ཁྱོད་ཀྱིས་བསྐལ་མང་ལེགས་བསྒྲུབས་
ལུང་རྟོགས་དམ་ཆོས་རིན་ཆེན་མཛོད། །འཆི་མེད་ལམ་ཡངས་ཇི་སྲིད་གནས་པ་དེ་སྲིད་
བསྟན་པ་རྒྱས་གྱུར་ཅིག །༥༢
ཞེས་བདེ་བར་གཤེགས་པ་རྫོགས་པའི་ སངས་ རྒྱས་ལ་བསྔགས་ པ་མོས་གུས་ རྒྱ་མཚོའི་རླབས་ཕྲེང་ཞེས་བྱ་
བ་འདུལ་བ་དང་མདོ་རྒྱ་ཆེ་རོལ་པ་དང་གྲུབ་མཐའ་མཛོད་ནས་གསུངས་པ་རྣམས་གཞིར་བྱས། སངས་རྒྱས་ཕལ་པོ་ཆེ་པད་
དཀར་དཀོན་མཆོག་འབྱུང་གནས་སོགས་མདོ་སྡེ་རྣམས་དང༌། རྒྱུད་འགྲེལ་འགའ་ནས་གསུང་པ་གང་ཟིན་བཅས་སངས་
རྒྱས་ཀྱི་ཡོན་ཏན་ཆ་ཤས་རེ་སྐད་ཅིག་དྲན་ཅིང་དད་པ་སྐྱེས་པའང་དོན་ཆེ་བས། རང་ཉིད་ཚེ་རབས་ཀུན་ཏུ་རྒྱལ་བའི་བསྟན་
པ་དང་མཇལ་ཞིང་། སངས་རྒྱས་མི་མཉེས་པའི་ལས་ཐམས་ཅད་བྱང་ཞིང༌། རྒྱལ་བ་དགྱེས་པའི་ལམ་དཀར་པོ་རྣམ་པར་
འཕེལ་བའི་སླད་དུ་སྤྲང་བཙུན་ཐུབ་བསྟན་བཤད་སྒྲུབ་རྒྱ་མཚོས་རང་ལོ་རེ་གཅིག་པར་བྲིས་ཏེ་གསོལ་ཁ་བཏབ་པ་བྱང་
ཆུབ་སྙིང་པོའི་བར་དུ་༧རྒྱལ་བ་རྫོགས་པའི་སངས་རྒྱས་ཀྱིས་རྗེས་སུ་འཛིན་པའི་རྒྱུར་གྱུར་ཅིག །དགེ་ལེགས་འཕེལ།
སརྦ་མངྒ་ལཾ།།
23

གངས་ཅན་རིག་བཅུད་ལས།
རག་མགོ་སྤྲུལ་སྐུའི་གསུང་འབུམ། ༼ཨེ༽